Pathwork Guide Lecture No. 38

ΕΚΔΟΣΗ 1996

24 Οκτώβριου, 1958

ΕΝΤΥΠΩΜΑΤΑ

Σας χαιρετώ εις το όνομα του Κυρίου. Ευλογημένη είναι αυτή η ώρα. Ευλογίες σε όλους εσάς, αγαπημένοι φίλοι. Οι περισσότεροι από εσάς έχετε κάνει σοβαρές προσπάθειες στο μονοπάτι της εξέλιξής σας και ο πνευματικός κόσμος έχει αποφασίσει ότι είστε έτοιμοι για δυνατότερο φάρμακο. Επομένως, θα πάω αυτή την εργασία ένα βήμα παρακάτω.

Έρχεται κάποια στιγμή που ο αγώνας σας στο μονοπάτι μοιάζει λίγο αποθαρρυντικός. Έχετε αρχίσει να αναγνωρίζετε τα λάθη σας· είστε γεμάτοι με καλές προθέσεις για να τις ξεπεράσετε· και ίσως ακόμα και να το έχετε καταφέρει σε μια μικρή κλίμακα. Αναγνωρίζετε κάποιες από τις λάθος νοοτροπίες σας και επιθυμείτε να τις αλλάξετε με όλη τη θέληση που διαθέτετε. Παρόλα αυτά πρέπει να αντικρύσετε το γεγονός ότι η εξωτερική θέληση είναι ανεπαρκής να το κάνει. Όσο σκληρά και να προσπαθείτε, μοιάζετε ανήμποροι να κάνετε αλλαγές και ρωτάτε τον εαυτό σας γιατί. Αδαείς για τα αίτια πίσω από αυτή την αδυναμία, συχνά τείνετε να τα παρατάτε εντελώς και λέτε στον εαυτό σας ότι είναι ανώφελο να προσπαθείτε. Και εκεί είναι που βρίσκεται το μεγαλύτερο σας σφάλμα.

Αγαπημένοι μου φίλοι, είναι σημαντικό να συνειδητοποιήσετε ότι κατά τη διάρκεια της ζωής, συνήθως ακόμα και στην πρώιμη παιδική ή βρεφική ηλικία, κάθε προσωπικότητα σχηματίζει συγκεκριμένες εντυπώσεις εξαιτίας των επιρροών του περιβάλλοντος ή των απότομων και απρόσμενων εμπειριών. Αυτές οι εντυπώσεις ή οι νοοτροπίες συνήθως σχηματίζουν συμπεράσματα στο μυαλό του ατόμου. Τις περισσότερες φορές αυτά τα συμπεράσματα είναι λανθασμένα. Βλέπετε και βιώνετε κάτι δυσμενές, μια από τις πιο αναπόφευκτες δυσκολίες της ζωής και ύστερα κάνετε γενικεύσεις εξαιτίας αυτών. Αυτές οι γενικεύσεις αργότερα εδραιώνονται ως προκατασκευασμένες αντιλήψεις.

Τα συμπεράσματα δεν εξετάζονται με προσοχή· περισσότερο είναι συναισθηματικές αντιδράσεις, γενικές στάσεις απέναντι στη ζωή. Δεν είναι εντελώς απαλλαγμένες από μια συγκεκριμένη λογική, μολονότι περιορισμένη και λανθασμένη. Καθώς τα χρόνια περνούν, αυτά τα συμπεράσματα και οι στάσεις βουλιάζουν όλο και περισσότερο στο υποσυνείδητο. Από εκεί, πλάθουν τη ζωή κάθε ανθρώπου σε κάποιο επίπεδο. Ονομάζουμε κάθε τέτοιο συμπέρασμα εντύπωμα, μια και εμείς τα πνεύματα βλέπουμε ολόκληρη τη διαδικασία συλλογισμού σαν μια πνευματική φόρμα ή εικόνα.

Μπορεί να συμφωνείτε ότι οι άνθρωποι μπορούν επίσης να έχουν θετικά και υγιή εντυπώματα χαραγμένα στην ψυχή τους. Αυτό είναι σπανίως αλήθεια διότι στην απουσία ενός λάθος εντυπώματος, όλες οι σκέψεις και τα συναισθήματα είναι σε ροή, δυναμικά και χαλαρά. Είναι ευέλικτα. Ολόκληρο το σύμπαν είναι εμποτισμένο με έναν αριθμό θεϊκών δυνάμεων. Σκέψεις, συναισθήματα και στάσεις που δεν συνδέονται με ένα εντύπωμα ρέουν αρμονικά με το θεϊκό ρεύμα, προσαρμόζονται αυθόρμητα στις άμεσες ανάγκες σας. Αλλά τα σχήματα των σκέψεων και των συναισθημάτων που προέρχονται από λάθος καταγραφές είναι στατικές και υπερφορτωμένες. Δεν αφήνονται στη συμφωνία των συνθηκών που αλλάζουν. Επομένως δημιουργούν αταξία. Τα αγνά ρεύματα που διαπερνούν μια ανθρώπινη ψυχή αναστατώνονται και διαβρώνονται. Εδραιώνεται ένα βραχυκύκλωμα.

Αυτός είναι ο τρόπος που εμείς στο κόσμο των πνευμάτων βλέπουμε τα εντυπώματα. Ο τρόπος που εσείς τα βλέπετε και τα αισθάνεστε είναι μέσα από δυστυχία, ανησυχία και προβληματισμό πάνω σε φαινομενικά ανεξήγητα πράγματα στη ζωή σας. Για παράδειγμα, η ανικανότητα να αλλάξετε αυτό που επιθυμείτε ή συγκεκριμένες περιπτώσεις γεγονότων που μοιάζουν να επαναλαμβάνονται συχνά χωρίς εμφανή λόγο είναι απλά δύο παραδείγματα. Υπάρχουν πολύ περισσότερα.

Τα λάθος συμπεράσματα που σχηματίζουν ένα εντύπωμα προέρχονται από άγνοια και ανολοκλήρωτη γνώση και επομένως δεν μπορούν να μείνουν στο συνειδητό νου. Καθώς η προσωπικότητα εξελίσσεται, η πνευματική σας γνώση συγκρούεται με τη συναισθηματική σας «γνώση». Γι αυτό καταπιέζετε τη συναισθηματική γνώση μέχρι να εξαφανιστεί από τη συνείδηση. Όση περισσότερη συναισθηματική γνώση κρύβεται, τόσο ισχυροποιείται το εντύπωμα.

Πώς μπορείτε να είστε σίγουροι ότι τέτοια εντυπώματα υπάρχουν σε εσάς; Αρχικά, η αδυναμία σας να υπερινικήσετε συγκεκριμένα ελαττώματα, άσχετα με το πόσο το θέλετε, σηματοδοτεί ότι υπάρχει εντύπωμα. Έχω αναφέρει κάποιες φορές ότι στους ανθρώπους αρέσουν κάποια από τα ελαττώματα τους. Πώς και γιατί τα αγαπάνε; Για τον απλό λόγο ότι όσον αφορά το εντύπωμα, μερικά ψεγάδια φαίνονται απαραίτητα ως άμυνα, ένα προστατευτικό μέτρο. Αυτό φυσικά είναι ασυνείδητη αιτιολογία. Η συνειδητή προσπάθεια να ξεπεράσετε ένα ψεγάδι παραμένει άκαρπη διότι οι ρίζες του εντυπώματος είναι ασυνείδητες και ολόκληρη η εσωτερική διαδικασία αιτιολογίας είναι κρυμμένη από το νου. Και θα παραμείνει έτσι μέχρι το εντύπωμα να αναγνωριστεί.

Άλλη μια ένδειξη του εντυπώματος είναι η επανάληψη συγκεκριμένων γεγονότων στη ζωή κάποιου. Ένα εντύπωμα πάντα σχηματίζει κάποιο μοτίβο, είτε είναι μοτίβο συμπεριφοράς ως ανταπόκριση συγκεκριμένων περιστάσεων, είτε γεγονότα που φαίνονται να σας συμβαίνουν χωρίς εσείς να κάνετε τίποτα για να τα προκαλέσετε. Συγκεκριμένα, συνειδητά μπορεί να επιθυμείτε διακαώς ακριβώς το αντίθετο από το εντύπωμα. Αλλά η συνειδητή επιθυμία είναι η πιο αδύναμη ανάμεσα στις δύο παρορμήσεις, καθώς η ασυνείδητη είναι πάντα πιο δυνατή.

Η ασυνείδητη δεν αντιλαμβάνεται ότι η στάση της εμποδίζει την ίδια την επιθυμία που συνειδητά εκφράζεται αλλά δεν ικανοποιείται. Το κόστος για την ασυνείδητη ψευτοπροστασία είναι η απογοήτευση της θεμιτής επιθυμίας. Αυτό είναι πολύ σημαντικό για να το καταλάβετε, φίλοι μου ∙ είναι εξίσου σημαντικό να καταλάβετε ότι άνθρωποι και γεγονότα είναι δυνατό να έλκονται σε ένα πρόσωπο σαν σε μαγνήτη εξαιτίας τέτοιων εσωτερικών καταγραφών. Αυτό για σας μπορεί να είναι δύσκολο να το αντιληφθείτε αλλά έτσι είναι. Η μοναδική θεραπεία είναι να ανακαλύψετε ποιο είναι το εντύπωμα σας, σε ποια βάση σχηματίστηκε και ποια ήταν τα λάθος συμπεράσματα σας.

Συχνά δεν παρατηρείτε το επαναλαμβανόμενο μοτίβο στη ζωή σας, φίλοι μου. Προσπερνάτε το προφανές. Συνεχίζετε να θεωρείτε ότι συγκεκριμένες περιστάσεις είναι εξαιτίας σύμπτωσης ή ότι κάποια αυθαίρετη μοίρα σας δοκιμάζει ή ότι άλλοι άνθρωποι είναι υπεύθυνοι για τις επαναλαμβανόμενες δυστυχίες σας. Γι αυτό δίνετε περισσότερη προσοχή στις μικρές διαφοροποιήσεις κάθε συμβάντος παρά στον κοινό παρονομαστή που υποβόσκει.

Οι περισσότεροι ψυχολόγοι έχουν επιβεβαιώσει αυτή τη διαδικασία. Αλλά αυτό που συχνά αποτυχαίνουν να συνειδητοποιήσουν είναι ότι τα εντυπώματα σπάνια σχηματίζονται σε αυτή τη ζωή άσχετα με το πόσο νωρίς έχουν ξεκινήσει. Τις περισσότερες φορές ένα εντύπωμα μεταφέρεται από μια ζωή στην άλλη. Γι αυτό και συγκεκριμένα περιστατικά δεν σχηματίζουν ένα εντύπωμα σε ανθρώπους που είναι ελεύθεροι από μια συγκεκριμένη σύγκρουση. Παρόλα αυτά θα σχηματίσουν μια στη ψυχή ενός ανθρώπου που έφερε αυτή τη σύγκρουση στη ζωή του. Παρόλο που είναι σημαντικό να βρείτε το εντύπωμα και την προέλευσή του στη παρούσα ζωή να το καταπολεμήσετε, υπάρχουν περιπτώσεις όπου η γνώση από όλα τα σχετικά γεγονότα θα ήταν πολύ χρήσιμη για το θεραπευτή. Με άλλα λόγια, ένα εντύπωμα μπορεί συχνά να θεραπευθεί χωρίς τη γνώση της προέλευσης της από μια προηγούμενη ζωή. Αλλά υπάρχουν περιπτώσεις όπου η γνώση της αρχής μεταφοράς θα ήταν χρήσιμη.

Σε μια προηγούμενη διάλεξη εξηγούσα πώς μια οντότητα προετοιμάζεται για τη ζωή πάνω στη γη∙ πώς τα σχέδια για κάτι που πρέπει να επιτευχθεί και να ξεπεραστεί στην επόμενη ενσάρκωση γίνονται σύμφωνα με τις προηγούμενες υπάρξεις∙ πώς τα λεπτοφυή σώματα που περιβάλλουν το φυσικό όχημα της ενσαρκωμένης οντότητας προετοιμάζονται ώστε οι συγκρούσεις να φέρουν στην επιφάνεια τα εσωτερικά προβλήματα του συγκεκριμένου άτομου. Αυτή είναι η βάση πάνω στην οποία οικογένειες και καταστάσεις από την υπόλοιπη ζωή επιλέγονται. Όταν ένα εντύπωμα μεταφέρεται από προηγούμενες ζωές, η ενσάρκωση λαμβάνει χώρα σε ένα περιβάλλον από όπου προκλήσεις για εκείνο το εντύπωμα είναι βέβαιο ότι θα συμβούν, ίσως σε απάντηση παρόμοιων εντυπωμάτων των γονέων ή άλλων γύρω από το παιδί που μεγαλώνει. Έτσι το εντύπωμα αναδύει ένα πρόβλημα· και μόνο αν κάτι γίνεται πρόβλημα το άτομο θα δώσει σημασία σε αυτό αντί να κοιτάει άλλου.  Αν το εντύπωμα αγνοηθεί, οι συνθήκες θα είναι πολύ δυσκολότερες στην μετέπειτα ζωή στη γη μέχρι οι συγκρούσεις να γίνουν πιο συντριπτικές που οι εξωτερικοί παράγοντες δεν μπορούν πλέον να καταστούν υπεύθυνοι για τον πόνο που επιφέρεται από λάθος συμπεράσματα και παρανοήσεις του εντυπώματος. Τότε είναι που το άτομο αρχίζει να στρέφεται άνωθεν και εσωτερικά.

Η μόνη λύση στα προβλήματα της ζωής σας είναι να γίνουν τα εντυπώματα συνειδητά. Μπορώ να σας δώσω συμβουλές για το πώς να ξεκινήσετε, αλλά δεν θα μπορέσετε να ολοκληρώσετε εντελώς από μόνοι σας. Θα χρειαστείτε βοήθεια. Αν είστε σοβαροί στην επιθυμία σας να βρείτε και να διαλύσετε τα εντυπώματα στην ψυχή σας - καθώς η ζωή δεν είναι χωρίς προβλήματα - τότε προσευχηθείτε στο Θεό. Θα σας δώσει περαιτέρω καθοδήγηση και θα σας οδηγήσει στο σωστό άνθρωπο με τον όποιο θα συνεργαστείτε στην αναζήτηση για να βρείτε τα εντυπώματα σας.

Αυτή η δουλειά προϋποθέτει ανάμεσα σε άλλα πράγματα, ταπεινότητα, που όλοι γνωρίζουμε ότι είναι πολύ σημαντικό προσόν για την πνευματική ανάπτυξή σας. Αυτοί που είναι διαρκώς απρόθυμοι να δουλέψουν με άλλον άνθρωπο υστερούν σε ταπεινότητα, ακόμα και σε σεβασμό μόνο. Ίσως φοβάστε επίσης να αντιμετωπίσετε τα εντυπώματα. Αλλά πόσο κοντόφθαλμο είναι αυτό, φίλοι μου! Είναι αυτό το ίδιο εντύπωμα που προκαλεί τόσο μεγάλο πρόβλημα παρόλο που υποσυνείδητα δεν το πιστεύετε. Υποσυνείδητα είστε πεπεισμένοι ότι το εντύπωμα σας προστατεύει.

Θα σου δώσω ένα πρωτόλειο παράδειγμα· Ένα παιδί κάνει μπάνιο· το νερό είναι καυτό και γι’ αυτό το παιδί τραυματίζεται. Το παιδί ίσως φτάσει στο συμπέρασμα ότι το να κάνει μπάνιο είναι επικίνδυνο. Το παιδί δεν θα κάνει άλλη φορά μπάνιο όσο μπορεί να το αποφύγει. Mέσα από αυτή την παρανόηση εγείρονται συγκρούσεις. Όσο είναι μικρός, οι γονείς αναγκάζουν το παιδί να κάνει μπάνιο, και κάθε φορά που συμβαίνει αυτό, το παιδί θα περνάει ανείπωτη και εντελώς περιττή δυστυχία. Στη μετέπειτα ζωή του άλλες συγκρούσεις θα εμφανιστούν. Είτε το άτομο θα ακολουθήσει πραγματικά το εσωτερικό συμπέρασμα, που δεν είναι πλέον συνειδητό, ή, ίσως, βρει περισσότερο λογικές εξηγήσεις. Αλλά η απλυσιά θα δημιουργήσει νέες συγκρούσεις· η απόρριψη από άλλους θα θέσει σε κίνηση αλυσιδωτές αντιδράσεις. Ή το άτομο θα καταπιέσει τη γνώση του για το περιστατικό της παιδικής ηλικίας αλλά ενώ αντιλαμβάνεται ότι η αντίσταση στο μπάνιο είναι παράλογη, θα αναγκάσει τον εαυτό του να κάνει μπάνιο παρά τη δυνατή συναισθηματική του αποστροφή. Έτσι θα αναπτύξει συγκεκριμένα συμπτώματα και η ανησυχία που θα συνδέεται με αυτά θα φέρει δυσκολίες που δεν μπορούν να ξεπεραστούν μέχρι να βρεθεί το εντύπωμα.

Τώρα βέβαια αυτό είναι ένα πρωτόλειο παράδειγμα. Τις περισσότερες φορές οι συναισθηματικές αντιδράσεις είναι πολύ περισσότερο λεπτοφυείς και μπερδεμένες. Δεν μπορώ να τονίσω αρκετά ότι πλέον δεν έχετε επίγνωση της αρχικής αιτιολόγησης πίσω από τα συμπεράσματα. Αν ερχόσασταν αντιμέτωποι με τα περιεχόμενα της ψυχής σας, θα γελούσατε. Θα λέγατε ότι είναι εντελώς ψεύτικα, άγρια φαντασία. Είναι επίσης σημαντικό να καταλάβετε ότι η αλυσιδωτή αντίδραση των συμπερασμάτων που απορρέουν από την αρχική εντύπωση δημιουργεί αποτυχίες και ταλαιπωρίες. Αυτές είναι ακόμα δυσκολότερο να τις αντιληφθείτε επειδή το υποσυνείδητό σας είναι τόσο πεπεισμένο ότι με το να αποφεύγετε συγκεκριμένες ενέργειες και αντιδράσεις θα προστατευτείτε από τις οδύνες της ζωής.

 Τώρα, πώς μπορείτε να βρείτε τα προσωπικά σας εντυπώματα; Όχι με το να προσπαθείτε να αλλάξετε τα συμπτώματα - όποια κι αν είναι - αλλά καλύτερα με το να δουλεύετε με αυτά. Αυτά τα συμπτώματα περιλαμβάνουν την αδυναμία σας να ξεπεράσετε συγκεκριμένα ελαττώματα και νοοτροπίες ∙ την έλλειψη έλεγχου σας πάνω σε συγκεκριμένα μοτίβα της ζωής σας ∙ φόβους και αντιστάσεις σε συγκεκριμένα γεγονότα. Όσο περισσότερο προσπαθείτε να εξαφανίσετε τα συμπτώματα χωρίς καθόλου να καταλαβαίνετε τις ρίζες, τόσο περισσότερο θα εξαντλήστε σε μάταιες  προσπάθειες. Τα συμπτώματα είναι απλά ένα κομμάτι του τιμήματος που πληρώνετε για τα αδαή εσωτερικά συμπεράσματα.

Αρχίστε να ψάχνετε για το εντύπωμα σκεφτόμενοι το παρελθόν σας και βρίσκοντας όλα τα προβλήματα. Καταγράψτε τα. Συμπεριλάβετε όλων των ειδών τα προβλήματα. Δεν θα τα καταφέρετε εκτός αν τα γράψετε με ακρίβεια σε μαύρο και άσπρο. Αν απλά τα σκέφτεστε, δεν θα έχετε την οπτική που χρειάζεται για σύγκριση.

Η γραπτή εργασία είναι απαραίτητη. Φυσικά δεν είναι κάτι υπερβολικό να ζητήσει κανείς. Δεν χρειάζεται να το κάνετε σε μια μέρα. Πάρτε το χρόνο σας ακόμα κι αν σας πάρει μερικούς μήνες. Τότε, όταν έχετε όλα τα μεγάλα και τα μικρά προβλήματα μπροστά στα μάτια σας ακόμα και τα πιο παιδαριώδη και ασήμαντα, αρχίστε να ψάχνετε για τον κοινό παρονομαστή. Θα βρείτε έναν κοινό παρονομαστή στις περισσότερες περιπτώσεις και κάποιες φορές περισσότερους από έναν.

Δεν λέω ότι μια δυσκολία δεν μπορεί να συμβεί μόνο μια φορά στη ζωή μας, ανεξάρτητα από οποιαδήποτε εσωτερικό εντύπωμα. Είναι πιθανό. Αυτό επίσης βασίζεται σε αίτιο και αποτέλεσμα όπως όλα στο σύμπαν, αλλά μπορεί να συνδέεται με το εντύπωμά σας. Αλλά να είστε προσεκτικοί φίλοι μου. Μην βάζετε ένα συμβάν στην άκρη επιφανειακά, υποθέτοντας ότι δεν συνδέεται με το προσωπικό σας εντύπωμα απλά επειδή εμφανίζεται έτσι εκ πρώτης όψεως. Είναι πολύ πιθανό, και ακόμα δυνατό ότι δεν υπάρχουν ασύνδετα γεγονότα στη ζωή σας. Όλες οι δυσάρεστες εμπειρίες σας πιθανόν συνδέονται με το εντύπωμα σας τουλάχιστον με κάποιο τρόπο.

Μπορεί να μην είναι εύκολο να βρεθεί ο κοινός παρανομαστής. Μόνο εφόσον έχετε με τη σκέψη σας συλλάβει το εντύπωμα θα είστε σε θέση να κρίνετε ποιες από τις εμπειρίες σας, αν υπάρχει καμία, έχει να κάνει με αυτό. Μέχρι τότε πρέπει να απέχετε από τελικές επικρίσεις για τα γεγονότα της ζωής σας. Στο διαλογισμό, σε σοβαρή αυτοεξερεύνηση, όταν ελέγχετε τις συναισθηματικές σας αντιδράσεις για το παρελθόν και το παρόν και μέσα από προσευχή θα βρείτε μέσα από μακροχρόνια και κοπιαστική έρευνα, τον κοινό παρονομαστή. Είναι η περηφάνια. Λέει το πείσμα σας: «Δεν θέλω το ρίσκο της ζωής∙ Δεν θέλω τον πόνο της ζωής∙ Γι αυτό βγάζω αυτό το συμπέρασμα που μοιάζει να με προφυλάσσει απέναντι σε αυτό.» Στην πραγματικότητα δεν είναι προστασία, γιατί θα σας φέρει στο ίδιο πρόβλημα από όπου προσπαθείτε να ξεφύγετε καθώς δεν μπορείτε να ξεγελάσετε τη ζωή. Αυτός είναι ο φιλεύσπλαχνος νόμος του Θεού. Διαφορετικά δεν θα μπορούσατε να αναδυθείτε από τη δυστυχία των κατώτερων και σκοτεινότερων επιπέδων συνείδησης.

Μόνο όταν θα αρχίσετε να αντιμετωπίζετε τα δικά σας λάθος συμπεράσματα και φόβους και είστε έτοιμοι να αποδεχθείτε τη ζωή για αυτό που είναι θα μπορέσετε να γιατρέψετε την ψυχή σας. Είναι ένα απαραίτητο βήμα στην εξέλιξή σας να εγκαταλείψετε κομμάτια του εαυτού σας που πεισματικά αρνούνται τη ζωή στην τωρινή της μορφή. Μόνο τότε θα αποκτήσετε την ταπεινότητα να μην επιθυμείτε προστασία από τα ρίσκα και τις κακουχίες της ζωής. Οι δυσκολίες σας θα σταματήσουν να είναι αναγκαίες εφόσον μπορείτε άφοβα να τις αποδεχθείτε και να αδιαφορήσετε για αυτές.

Είναι μια καλή αρχή να επανεξετάσετε τη ζωή σας και να απαριθμήσετε με ακρίβεια όλες τις δυσκολίες σας. Και ύστερα να ξεκινήσετε την έρευνα για τον κοινό παρονομαστή. Μην αποφεύγετε τίποτα βιαστικά, ακόμα και αν μοιάζει ασύνδετο με το πρόβλημα σας. Ψάξτε και ίσως βιώσετε μια έκπληξη. Τα πιο φαινομενικά ασύνδετα συμβάντα συχνά καταλήγουν να έχουν ένα μοναδικό κοινό παρονομαστή. Όταν το βρείτε αυτό, έχετε κάνει ένα μεγάλο βήμα μπροστά στην έρευνά σας, γιατί τότε έχετε μια ένδειξη του εντύπωματός σας. Αλλά ο κοινός παρανομαστής από μόνος του δεν είναι ακόμα το κλειδί στο εντύπωμά σας. Είναι μια δυνατή ένδειξη αλλά σε καμία περίπτωση δεν ανοίγει την πόρτα που θα σας κάνει να καταλάβετε πλήρως ολόκληρη τη ζωή σας. Για να φτάσετε στο ίδιο το εντύπωμα, σε όλους τους ύπουλους τρόπους που έχει σχηματιστεί, και στο να καταλάβετε τις διαδικασίες των αντιδράσεών σας όταν το σχηματίσατε, θα χρειαστεί να ανακαλύψετε το ασυνείδητό σας πιο διεξοδικά.

Υπάρχουν διάφοροι τρόποι για να το κάνετε αυτό. Είναι αδύνατο να το κάνετε μόνοι σας. Αλλά αν αρχίσετε με τον τρόπο που σας έχω προτείνει εδώ, και ύστερα να προσευχηθείτε για καθοδήγηση, όντας έτοιμοι να ξεπεράσετε την υπερηφάνεια σας ώστε να ανοιχθείτε σε ένα άλλον πρόσωπο του οποίου ο πνευματικός κόσμος θα επιλέξει να σας βοηθήσει, τότε ο Θεός θα σας οδηγήσει σε επιπλέον νίκη.

Μην αφεθείτε να σας μεταπείσει η εσωτερική αντίσταση καθώς αυτή η αντίσταση είναι το ίδιο λανθασμένη και κοντόφθαλμη όσο και το ίδιο το εντύπωμα. Στην πραγματικότητα, η ίδια ακριβώς ποιότητα που σας κάνει να αντιστέκεστε είναι η ίδια που δημιούργησε την αποτύπωση εξ αρχής χωρίς εσείς να το γνωρίζετε και θα συνεχίζει να δημιουργεί ανείπωτη δυστυχία σε εσάς, αντενεργώντας στις συνειδητές επιθυμίες σας. Ειλικρινά, η αντίστασή σας, σας προκαλεί να χάσετε αυτό που θα μπορούσε να είναι δικαιωματικά δικό σας. Μην αφήσετε τον εαυτό σας να εξουσιάζεστε από αυτό. Πώς μπορείτε να είστε ένας πνευματικός άνθρωπος, που είναι εξελιγμένος και αποστασιοποιημένος με τη σωστή έννοια, αν συνεχίζετε να εξουσιάζεστε από τις ασυνείδητες δυνάμεις σας και από λανθασμένα και αδαή συμπεράσματα που έχουν σχηματίσει ένα τέτοιο οδυνηρό εντύπωμα μέσα σας; Αυτό το εντύπωμα είναι ο κύριος παράγοντας στη ζωή σας, υπεύθυνος για κάθε δυστυχία σας. Κάνεις άλλος εκτός από εσάς δεν είναι υπεύθυνος για τα εντυπώματα. Η αλήθεια είναι ότι δεν ξέρατε καλύτερα τότε που τα διαμορφώσατε, αλλά τώρα ξέρετε. Γι’ αυτό το λόγο τώρα είστε εξοπλισμένοι ώστε να εξουδετερώσετε την πηγή της δυστυχίας σας.

Και παρακαλώ μην πείτε «πώς μπορώ να είμαι υπεύθυνος αν οι άλλοι άνθρωποι επαναλαμβανόμενα συμπεριφέρονται με συγκεκριμένο τρόπο απέναντι μου;» Καθώς είπα και πιο πριν, το εντύπωμα σας ελκύει αυτά τα συμβάντα σε εσάς, όπως αναπόφευκτα η νύχτα ακολουθεί τη μέρα. Είναι σαν μαγνήτης, ένας φυσικός νόμος, όπως ο νόμος της βαρύτητας. Τα εντυπώματά σας επηρεάζουν το συμπαντικό ρεύμα που μπαίνει στη σφαίρα της προσωπικής σας ζωής ώστε να ακολουθήσουν συγκεκριμένα αποτελέσματα.

Αν δεν έχετε το κουράγιο να ψάξετε βαθιά μέσα στο ασυνείδητο σας, να αντιμετωπίσετε το εντύπωμα σας και να το διαλύσετε, και έτσι να γίνετε ένα νέο πρόσωπο, δεν θα είστε ποτέ ελεύθεροι στη ζωή σας. Πάντα θα είστε αλυσοδεμένοι και δεσμευμένοι. Το τίμημα της ελευθερίας είναι το κουράγιο και η ταπεινότητα για να αντιμετωπίζετε τα πράγματα. Όταν έχετε κάνει όλα τα απαραίτητα βήματα, η νίκη της ελευθερίας φέρνει τέτοια χαρά που τίποτα δεν μπορεί να χαλάσει την ευτυχία σας. Επιπλέον μπορείτε να είστε σίγουροι ότι το εντύπωμα που δεν διαλύεται σε αυτή τη ζωή θα πρέπει να λυθεί σε μια μελλοντική.

Αυτό δεν πρέπει να το πάρετε ως απειλή, φίλοι μου. Απλά είναι λογικό συμπέρασμα. Εξάλλου, πώς μπορεί οτιδήποτε να είναι απειλή όταν αυτό σας ελευθερώνει από τα δεσμά σας; Δεν πρέπει να το πάρετε έτσι. Πρέπει να το δείτε απλά ρεαλιστικά ότι όσο πιο σύντομα βρείτε τα εντυπώματα σας με την δικιά σας συναίνεση - και όχι γιατί τα εντυπώματα συνεχίζουν να αποκτούν νέες στρεβλώσεις ώστε η ζωή να γίνει υπερβολική για εσάς - τόσο πιο απλή θα γίνει η ζωή σας. Αυτό μπορείτε να το πιστέψετε με ασφάλεια.

Μπορείτε να πείτε σε συγκεκριμένες στιγμές, «Ότι όλο αυτό, το ότι μπορεί να γεννηθούμε ξανά με τα ίδια προβλήματα μπορεί να είναι μια εικασία. Μπορεί να μην υπάρχει άλλη ζωή μετά από αυτή. Γιατί να περάσω όλα τα προβλήματα τώρα;» Αλλά σας λέω ότι πρέπει να αναλάβετε αυτή τη δουλειά προς όφελος αυτής της ζωής σας, γιατί ποτέ δεν είναι αργά και πάντα αξίζει να προσπαθείτε! Τα υπόλοιπα χρόνια θα σημαίνουν μια διαφορετική ζωή· θα είστε ελεύθεροι αντί για δέσμιοι.

Ακόμα και εκείνοι που δεν έχουν πλέον αμφιβολίες για την πραγματικότητα της ενσάρκωσης θα μπορούσαν να το θεωρήσουν αυτό ως ένα επιπλέον κίνητρο. Στην πραγματικότητα, θα ήταν μια πολύ καλή άσκηση για διαλογισμό να σκεφτείτε πιο θα ήταν το επόμενο κάρμα σας. Πάντα σας ενδιαφέρουν υπερβολικά οι προηγούμενες ενσαρκώσεις. Θα ήταν ίσως περισσότερο γόνιμο να σας απασχολήσει η επόμενή σας. Με κάποια πνευματική γνώση και κάποια διορατικότητα για τους εαυτούς σας, θα μπορέσετε να αποκομίσετε περισσότερα οφέλη.

Επιπλέον, με το να βρείτε το εντύπωμά σας, ακόμα και σε ένα βαθμό, μπορείτε να σχηματίσετε μια ικανά ορθή ιδέα για το τι έχετε ακόμα να εκπληρώσετε και το ποια θα είναι η επόμενη ζωή σας. Σκεφτείτε τι συνθήκες χρειάζεστε ώστε να επιλύσετε τις συγκρούσεις, ώστε να εκπληρώσετε το σκοπό της ζωής σας. Φυσικά, η πραγματική επόμενη ύπαρξή σας θα εξαρτάται από την εξέλιξή σας κατά τη διάρκεια της υπόλοιπης ζωής σας, επίσης.

Μην ξεχνάτε ότι ο νόμος της αιτίας και του αποτελέσματος ή ο νόμος του κάρματος προσδιορίζει ότι στους ανθρώπους πάντα δίνεται η ευκαιρία να λύσουν τα προβλήματα τους με τις πιο απλές δυνατές συνθήκες.  Όταν δεν επιστρατεύεται αρκετό κουράγιο και θέληση σε εύκολες περιπτώσεις, η ζωή που ακολουθεί πρέπει απαραίτητα να είναι λίγο πιο δύσκολη. Και αν ξανά το κουράγιο, η ταπεινότητα και η θέληση δεν επιστρατευτούν, η ζωή μετά θα είναι περισσότερο δύσκολη ακόμα. Τελικά, όταν τα πράγματα γίνουν πραγματικά άσχημα, θα αναγκαστείτε να αντιμετωπίσετε τις δυσκολίες σας από το να δραπετεύετε. Άρα νομοτελειακά η ζωή γίνεται σταδιακά δύσκολη. Παραβιάζετε τον πνευματικό νόμο όταν δραπετεύετε από τον εαυτό σας αντί να αντιμετωπίζετε τον εαυτό σας.

Αυτό μπορεί επίσης να φέρει  σε πιο καθαρή εστίαση ένα αμφιλεγόμενο θέμα ανάμεσα στους ανθρώπους που ενδιαφέρονται για την πνευματική ζωή.  Οι άνθρωποι είναι αβέβαιοι και μπερδεμένοι για το πώς να αντιδρούν στις εξετάσεις, στις δοκιμασίες και στις κακοτοπιές. Μια σχολή σκέψης υποστηρίζει ότι ο Θεός δεν στέλνει δοκιμασίες. Ο Θεός είναι Αγάπη∙ πώς θα μπορούσε να μας θέλει δυστυχισμένους; Αυτό είναι αλήθεια, φίλοι μου. Μια άλλη σχολή σκέψης λέει ότι είναι απαραίτητο να βιώνουμε δοκιμασίες και συνεπώς είναι θέλημα Θεού. Καθώς έρχονται οι δοκιμασίες, πρέπει να τις αποδεχόμαστε με ταπεινότητα και έτσι να αποδεικνύουμε ότι αξίζουμε το έλεος και την ευδαιμονία του Θεού. Αυτό είναι εξίσου σωστό φίλοι μου.

Αλλά όλη η αλήθεια βρίσκεται στη μέση, ή καλύτερα στη επέκταση αυτών των δύο σκέψεων. Ο Θεός έκανε τέλειους νόμους και έδωσε στα παιδιά του ελεύθερη βούληση. Αν δεν μπορούσαν να παραβιάστουν οι νόμοι, τότε δεν θα υπήρχε ελεύθερη βούληση. Η τελειότητα του νόμου είναι ότι το μακροχρόνιο γιατρικό είναι η απήχηση αυτών των ίδιων παραβιάσεων. Γιατί όσο διαστρεβλώνεις αυτούς τους νόμους, συνειδητά ή ασυνείδητα, τόσο περισσότερο δουλεύεις ενάντια στα συμφέροντα  σου, μέχρι τελικά να φτάσεις στο σημείο που να μην μπορείς να τους στρεβλώσεις περισσότερο και πρέπει τελικά να αλλάξεις την πορεία της θέλησής σου. Μέσα στο Θεό μόνο βρίσκεται η αιωνιότητα, και αν επιλέξεις οποιαδήποτε άλλη πορεία, πρέπει τελικά να γυρίσεις πίσω και να ψάξεις την ένωση με το Θείο, γιατί μόνο απόλυτη αφοσίωση στο Θείο μπορεί να είναι αιώνια. Η παραβίαση οτιδήποτε θεϊκού πρέπει απαραιτήτως να είναι πεπερασμένη. Δεν μπορείς αιωνίως να στρεβλώνεις το νόμο. Η παραβίαση του θεϊκού νόμου φτάνει τελικά στο σημείο που αυτόματα αρχίζεις να δουλεύσεις για το καλό.

Είναι αλήθεια ότι για να περάσεις μια δοκιμασία σε ένα πνεύμα ταπεινότητας με την νοοτροπία «Πατέρα, θα γίνει το θέλημα σου» είναι το σωστό. Αλλά αυτό δεν είναι αρκετό αν θέλετε να πετύχετε ένα υψηλότερο επίπεδο. Το υψηλότερο και το καλύτερο που μπορείτε να κάνετε είναι να περάσετε τη δοκιμασία και επιπλέον να ψάξετε για τα εντυπώματά σας.

Τα ασυνείδητα λάθος συμπεράσματα είναι απολύτως υπεύθυνα για τις δοκιμασίες που βιώνετε μια δεδομένη στιγμή. Και για να βρείτε τα εντυπώματα σας, δεν μπορείτε να είστε ανυπόμονοι με τον εαυτό σας, γιατί είναι απολύτως αδύνατο να βρείτε, να κατανοήσετε και να διαλύσετε μια καταγραφή σε ένα μικρό χρονικό διάστημα. Είναι μια μακροπρόθεσμη διαδικασία. Αν και αφού έχετε κατανοήσει τα εντυπώματά σας, η επιμόρφωση των συναισθημάτων σας, που για καιρό ακολουθούν μια στρέβλωση, παίρνει χρόνο, προσπάθεια και υπομονή. Επομένως, όπως μια σχολή σκέψης λέει, υπομονή και ταπεινότητα είναι απολύτως απαραίτητη. Μπορεί να επαναστατείτε απέναντι στην δυστυχία, και όμως όταν συνειδητοποιείτε ότι εσείς όχι ο Θεός και οι μοίρες  φταίνε, τότε η εξέγερση σας μπορεί να στραφεί ενάντια στον εαυτό σας και έτσι θα γίνετε ανυπόμονοι με τον εαυτό σας. Με τέτοιες τάσεις, δεν θα πετύχετε στο να βρείτε και να διαλύσετε το εντύπωμα σας. Πρέπει να είστε σε μία χαλαρή κατάσταση μυαλού. Μία τέτοια κατάσταση μυαλού μπορεί να την κατακτήσετε αν καταλάβετε και αποδεχτείτε το μάκρος αυτής της έρευνας. Μόλις αποδεχθείτε την αδυναμίας σας να γίνετε τέλειοι γρήγορα, τότε ταπεινά αποδέχεστε την προσωρινή δυστυχία.

Υπάρχει μια τεράστια διαφορά ανάμεσα στον να παραιτηθείτε της δυστυχίας χωρίς να κατανοήσετε γιατί, και στην πορεία που σας έδειξα εδώ∙ την αποδοχή. Το να αποδεχθείτε τις δοκιμασίες χωρίς να κατανοήσετε τις υπόγειες τους ρίζες, αλλά παρόλα αυτά σε ένα πνεύμα αφοσίωσης είναι ήδη πολύ για κάποιους ανθρώπους. Αυτή η συμπεριφορά σας προετοιμάζει για την υπομονή  και την ταπεινότητα που είναι τόσο απαραίτητα για να κάνετε την εργασία όποτε είστε έτοιμοι. Σίγουρα είναι πιο υγιές για την ψυχή να μην επαναστατεί ενάντια στο Θεό και τη δημιουργία. Παρόλα αυτά, το τελευταίο, το καλύτερο, και το υψηλότερο στάδιο αυτής της γήινης διάστασης είναι η προσέγγιση που σκιαγράφησα εδώ, φίλοι μου. Ο εξαγνισμός δεν μπορεί να έρθει εύκολα, και θα είναι αλήθεια εύκολος αν μια απλή λίστα των ελαττωμάτων και των προσπαθειών για να τα ξεπεράσετε ήταν όλα όσα τον αποτελούσαν.

Ο εξαγνισμός είναι κάτι παραπάνω από αυτό. Δεν μπορείτε να εξαγνιστείτε αν δεν καταλάβετε και δεν ελέγχετε το δικό σας ασυνείδητο. Και αυτό είναι ένα μεγάλο ταξίδι. Θα δεχθείτε βοήθεια αν είστε πρόθυμοι να ξεκινήσετε αυτό το ταξίδι, παρόλα αυτά. Και πρέπει να κατανοήσετε ότι κάνετε αυτή την εργασία για το Θεό και για τον εαυτό σας. Αυτό που ο Θεός θέλει για σας πρέπει να είναι για το καλύτερο δικό σας συμφέρον, έτσι ώστε δεν κάνετε πραγματικά μια θυσία για το Θεό, μια και ο Θεός και η αλήθεια είναι ένα! Σκεφτείτε το, φίλοι μου!

Κάποιοι άνθρωποι είναι τόσο εγωιστές ώστε δεν θέλουν να κάνουν τίποτα για το Θεό που τους δυσκολεύει. Την ίδια στιγμή, είναι αρκετά τυφλοί ώστε να πιστέψουν ότι αυτό που ο Θεός θέλει για αυτούς είναι αντίθετο με την ευτυχία τους. Άλλοι είναι πρόθυμοι να θυσιάσουν οτιδήποτε για το Θεό- παρόλο που αν δεν καταλαβαίνουν τίποτα για τα εντυπώματα τους δεν θα καταφέρουν ποτέ αληθινά τίποτα. Όσο περισσότερη ευτυχία προέρχεται από τις θυσίες τους, τόσο μεγαλύτερη γίνεται η ενοχή τους μέχρι η αληθινή εσωτερική ευτυχία να γίνει αντιληπτή. Στην πραγματικότητα αληθινή ευτυχία δεν έρχεται προτού το εντύπωμα και η ενοχή δεν κατανοηθεί και δεν διαλυθεί. Αλλά στην παρούσα κατάσταση του μυαλού τους, τέτοιοι άνθρωποι νιώθουν πολύ ηρωικοί αν η ενοχή τους αναμιχθεί με την αφοσίωση τους.

Ερώτηση: Αναφέρατε τη θέληση και το κουράγιο δύο φορές σήμερα. Επαναφορτίζουν οι μπαταρίες και των δύο με την προσευχή;

Απάντηση: «Φυσικά! Αν προσεύχεστε ειδικά για αποφασιστικότητα και κουράγιο για καλό σκοπό, όπως σκιαγραφήθηκε σε αυτή την διάλεξη, η προσευχή σίγουρα θα απαντηθεί. Αν προσεύχεστε για κάτι άλλο, θα λάβετε κάτι άλλο, με την προϋπόθεση ότι είναι καλό και σύμφωνα με τον νόμο. Είναι πολύ σημαντικό να ξέρετε για τι προσεύχεστε σε κάθε δεδομένη στιγμή της εξέλιξης σας. Οι άνθρωποι σπάνια συνειδητοποιούν ότι πρέπει να προσεύχονται για να προχωρήσουν. Συχνά δεν είναι ξεκάθαρο σε σας τι χρειάζεστε περισσότερο στις συγκεκριμένες φάσεις της εξέλιξης σας. Μπορεί να δώσετε έμφαση σε κάτι που είναι λιγότερο σημαντικό τώρα από ότι ήταν δύο μήνες πριν. Οι ανάγκες σας μπορεί να έχουν αλλάξει.

Όπως είπε και ο Χριστός, «Χτυπήστε και η πόρτα θα ανοίξει για εσάς.» Το χτύπημα συμβολίζει το να είστε σε εγρήγορση και να ενδιαφέρεστε να καταλάβετε τι χρειάζεστε περισσότερο σε διάφορα στάδια του μονοπατιού σας. Το μονοπάτι αλλάζει συνεχώς. Και βεβαίως δεν μπορείτε να προσευχηθείτε για όλα μια φορά.

Ερώτηση: Είναι όλοι οι περιορισμοί αποτέλεσμα του εντύπωματος σας;

Απάντηση: Οι περισσότεροι ναι, αλλά όχι εντελώς. Θα έχετε πάντα περιορισμούς, όσο είστε στον κύκλο των ενσαρκώσεων και όσο δεν φτάνετε το στάδιο της θεϊκότητας. Δεν μπορείτε να είστε μια συμπαντική ιδιοφυία. Οι περιορισμοί σε ένα μεγάλο εύρος δεν έχουν να κάνουν με τα εντυπώματα σας. Αλλά αν αντιμετωπίσετε περιορισμούς στα ταλέντα σας και δεν μπορείτε να κάνετε επαρκή χρήση τους, τότε αυτό σίγουρα έχει να κάνει με τα εντυπώματα σας.

Θα αποσυρθώ τώρα με ευλογίες ξεχωριστές που έρχονται σε καθένα από εσάς, αγαπημένοι μου. Είναι η ευλογία του θάρρους που όλοι εσείς χρειάζεστε πάρα πολύ. Και σας ικετεύω να τη χρησιμοποιήσετε με σωστό τρόπο. Γιατί αν ανοίξετε την καρδιά και την ψυχή σας στο σθένος που ρέει σε κάθε ένα από εσάς, θα νιώσετε θάρρος. Αν διατηρήσετε αυτό το σθένος θα μπορέσετε να το κάνετε να διαρκέσει για λίγο. Αλλά χρησιμοποιήστε το εκεί που κάνει περισσότερο καλό σε εσάς. Μην το χρησιμοποιήσετε για τα επουσιώδη! Από εσάς εξαρτάται πώς θα χρησιμοποιήσετε αυτή την δύναμη. Θα την λάβετε και θα έχετε την ελεύθερη βούληση να ανοίξετε προς αυτή. Πρέπει να ξέρετε τι να κάνετε με αυτή. Θα είναι μια δοκιμασία για το πως να χρησιμοποιήσετε τη δύναμη σας αν την αποδεχτείτε τώρα πρόθυμα.

Η αγάπη του Θεού αγγίζει όλους εσάς, αγαπημένοι μου. Να είστε εν ειρήνη, να είστε εν Θεώ.